Salazaro tema

**Salazaro tema** –tai šachmatų uždavinių ėjimų funkcijų kaitos tarp dviejų uždavinių fazių tema. Jai būdinga pirmųjų ir mato baltųjų ėjimų kaita dviejose šachmatų uždavinio idėjinėse fazėse, atsakant į tą patį juodųjų gynybinį ėjimą. 

Esminė Salazaro temos ypatybė yra ta, kad klaidinančiame pėdsake ir sprendinyje turi būti sudaromos baterijos, o kai jų nėra, o kompozicijos turinį sudaro tik pirmų ir mato ėjimų kaita, nėra ir Salazaro temos.

Baterijos sudaromos, kai toliašaudė baltųjų figūra vienoje uždavinių fazėje, atsistoja už kitos baltųjų figūros, o kitoje fazėje baltųjų figūra, buvusi baterijos priešakyje, atsistoja į baterijos liniją su toliašaude figūra. Taip baltųjų figūros, pasikeisdamos tarpusavio vaidmenimis, sudaro baterijas.

Tačiau daugelyje kompozicijų šių sąlygų pilnai nesilaikoma - tiesiog pirmų ir mato ėjimų kaita priskiriama Salazaro temai.

Šios temos uždaviniuose dažniausiai sudaroma tik viena baterija.

Salazaro tema uždaviniuose dera ir su kitomis temomis: Zagoruikos, Le Grandų  ir kt. Salazaro ir  Le Grandų  temų derinys vadinamas *Lenderio tema*.

Tema turi keleta formų: paprastąją, dvigubą  bei kitas.

*Paprastosios formos* ėjimų apsikeitimo schema:

1.A? 1...a 2.B# 

1.B! 1...a 2.A#

*Dvigubos formos* sudarymui reikia 4-ių šachmatų uždavinio fazių. Jos ėjimų apsikeitimo schema yra sekanti:

1. A ? ~ 1. ... a 2. B #, 1. ... !

1. B ? ~ 1. ... a 2. A #, 1. ... !

1. C ? ~ 1. ... b 2. D #, 1. ... !

1. D !  ~ 1. ... b 2. C #

## Istorija
Tema pavadinta ispanų šachmatų kompozitoriaus, Fransisko Salazaro, (* Francisco Salazar López*; 1924-2000), paskelbusio 1968 m. žurnale  * Schwalbe* šia tema uždavinį.

Uždaviniai šia tema tebekuriami iki šiol.

Iki 2018 m. kai kurios šachmatų uždavinių bazės šia tema turėjo sukaupusios bendrai (paprastąja plius dviguba forma) apie 1060 uždavinių.

## Uždavinių pavyzdžiai
Salazaro tema šachmatų kompozitorių naudojama, kuriant: tiesioginius,
atvirkščio mato ir pasakiškus šachmatų uždavinius. 

{|

|width="33%" |

|width="33%" |

Slovakų šachmatų kompozitoriaus **Zoltano Labajaus** (*Zoltan Labai*; gim. 1942) uždavinyje fazės keturios: trys  klaidinančio pėdsako ir viena sprendinio  fazė. Jame sudaromos baterijos: klaidinančiame pėdsake – (Bg2-Rh1), sprendinyje (Bd5-Va8). 

Salazaro temos panaudojimą rodo tai, kad klaidinančio pėdsako pirmasis ėjimas (1. Bdx6) prie to paties gynybos ėjimo sprendinyje tampa matuojančiu (1…e3 2,. Bxd6#), o matuojantis -  pirmuoju sprendinio ėjimu.

Uždavinyje  Dombrovskio temos buvimą, rodo klaidinančio pėdsako paneigimo ėjimo naudojimas gynyboje, O Zagoruikos temos - tai, kad į tuos pačius gynybinius ėjimus (1…e3 ir 1…Ke3) baltieji trijose uždavinio fazėse atsako skirtingais ėjimais.

Šachmatų kompozitoriaus iš Indonezijos – **Bvė Tou Hiano** (* Bwee, Touw Hian*; gim. 1943) dviejų ėjimų tiesioginiame uždavinyje panaudota dviguba Salazaro tema.

Jame sudaromos rikio bokšto ir valdovės bokšto baltųjų baterijos: klaidinančiame pėdsake – (Bb4 - Rc3) ir sprendinyje (Bb4 - Ve1). Uždavinyje yra keturios - trys  klaidinančių pėdsakų ir viena sprendinio fazės.

Ėjimų funkcijos kinta, pereinant iš  vieno klaidinančio pėdsako į  kitą: pirmasis  ėjimas iš **A** pėdsako,  prie to paties gynybinio ėjimo, tampa matuojančiu **B** 
pėdsake, o matuojantis iš **B** pėdsako - pirmuoju ėjimu **A** pėdsake 

Sprendinyje  naudojami **C**  klaidinančio pėdsako ėjimai:  **1.Bc4?** ėjimas, esant tam pačiam gynybos ėjimui (**1...Va8**), tampa matuojančiu (**1…Va8 2. Bc4#**), o matuojantis -  pirmuoju sprendinio ėjimu (**1.Ve1!**). 

Šachmatų kompozitoriaus iš Rusijos – **Anatolijaus Slesarenkos** (*Anatoly Vasilevich Slesarenko*; gim. 1957) uždavinyje laikomasi Salazaro temos sąlygų dėl baterijų sudarymo. Jame baltųjų figūrų pora – valdovė ir bokštas klaidinančio pėdsako ir sprendinio fazių įstrižainėse ėjimais : 1. Bf4? (A) ir 1. Vh8! (C) sudaro atskiras (B-V) tipo baterijas. 

|width="33%" |

|width="33%" |

## Šaltiniai

## Nuorodos

Salazaro  temos šachmatų uždaviniai